Naša MŠ - Óvoda na Ulici Rybárskej v Rimavskej Sobote sa zapojila do Tesco projektu- Pintas pod názvom " Športuj s otvoreným srdcom". Cieľom projektu je zvýšiť pohybové a športové vyžitie detí, rozvíjať ich telesnú zdatnosť a pohybovú vybavenosť, eliminovať obezitu, znižovať chorobnosť, zabezpečiť pravidelný pobyt vonku spojený s intenzívnym pohybom, s dostatkom náradia, náčinia a motivujúcich prostriedkov. Športovou zónou obohatíme areál MŠ o ďalšie športové vybavenie, ktoré nie je dostupné na verejných ihriskách, ako je detský pozemný hokej, obručová dráha, ortopedický chodník, basketbal a priestor pre orientačné hry. Chceme podporiť záujem a rozšíriť možnosti širokej verejnosti, rodičov s deťmi zo sídliska, pre partnerské MŠ a ZŠ o pohybové aktivity. Športovou zónou a aktivitami zviditeľníme MŠ pre verejnosť v rámci mesta a sídliska, čo bude mať dlhodobý prínos pre ďalšie generácie detí
Projekt propagujeme okrem iného kresbami a kultúrnymi vystúpeniami detí pre zákazníkov Tesca v Rimavskej Sobote.
Obraciame sa na rodičov detí a na všetkých zákazníkov Tesca, aby nakupovali a hlasovali za náš projekt v termíne od 21. januára do 17. februára 2019.
Ďakujú Vám deti a zamestnanci MŠ " Slniečko"